Safa skarrel rond oor nuwe afrigter | Netwerk24
Safa skarrel rond oor nuwe afrigter
25 April 2021 00:36
Carlos Queiroz sal moontlik as Bafana Bafana se nuwe afrigter aangewys word. Foto: Getty Images
Die Suid-Afrikaanse Sokkervereniging (Safa) is in 'n wedloop teen tyd gewikkel om 'n nuwe afrigter aan te stel voordat Bafana Bafana in Junie sy eerste kwalifiserende wedstryd vir 2022 se Wêreldbeker-toernooi in Katar teen Zimbabwe speel.
Safa se eerste keuse, Carlos Queiroz, is blykbaar eers aan die einde van aanstaande maand af beskikbaar. Safa wou sy aanstelling gister aangekondig het, maar het die mediakonferensie "vanweë die Covid-19-pandemie" gekanselleer.
Safa keer nou terug tekenbord toe, aangesien die nasionale uitvoerende komitee opdrag gegee het dat die proses bespoedig moet word.
Safa kan dalk 'n tussentydse afrigter aanstel, want die nuwe afrigter moet die span vir Zimbabwe oor slegs drie weke aankondig. – City Press